लावारिस

लावारिस हा एक हिंदी भाषा भाषेतील चित्रपट आहे. या मध्ये  अमिताभ बच्चन यांनी काम केले होते.

पार्श्वभूमी
  हा चित्रपट २२ मे १९८१ रोजी प्रदर्शित झाला. या चित्रपटाचे निर्माता, दिग्दर्शक प्रकाश मेहरा होते. या चित्रपटाची कथा शशिभूषण, दीनदयाळ शर्मा यांनी लिहिली असून संवाद कादर खान यांनी लिहिले आहेत. या चित्रपटातील गाणी अंजान यांनी लिहिली असून कल्याणजी-आनंदजी यांनी संगीतबद्ध केली आहेत. 'अपनी तो जैसी तैसी' हे गीत प्रकाश मेहरा यांनी लिहिले. या चित्रपटातील गाणी किशोर कुमार, अलका याग्निक, आशा भोसले, मन्ना डे यांनी गायली आहेत. या चित्रपटात अमिताभ बच्चन, अमजद खान, झीनत अमान, राखी, सुरेश ओबेरॉय, रंजीत यांच्या मुख्य भूमिका आहेत. 

कथानक
धनवान राजकुमार रणवीर सिंह (अमजद खान) याचे प्रसिद्ध गायिका विद्या (राखी)  हिच्याशी गुप्तपणे संबंध चालू असतात. जेव्हा रणवीर सिंहला कळते कि विद्या गर्भवती राहिलेली आहे तेव्हा रणवीर सिंह विद्याला सोडून देतो. त्यामुळे विद्या पार कोलमडून पडते. तिची वाताहत होते. त्या परिस्थितीतही ती मुलाला जन्म देते व तिचे निधन होते. 

         जन्म दिलेल्या मुलाला गंगू गणपत (श्रीराम लागू) संभाळतो. तो सतत दारूच्या नशेतच असतो. दारूसाठी पैसे कमावून आणेल म्हणून गंगू त्याला मोठा करतो. मुलाचे नाव हिरा ठेवले जाते. हे नाव भटक्या कुत्र्यावरून ठेवले जाते. हिरा एका दारूच्या दुकानात काम करीत असतो व मिळालेला सर्व पैसा गंगूला देत असतो. गंगू मिळणारा पैसा दारूवर उडवत असतो. हिरा महेंद्रसिंहसाठी (रंजीत) काम करीत असतो. हिराचे प्रेम मोहिनीवर (झीनत अमान) बसते. मोहिनीचेही हिरावर प्रेम बसते पण हिरा लावारीस आहे हे तिला माहित नसते. हिरा सर्व सोडून रणवीर सिंहच्या येथे नोकरी करू लागतो. 

           महेंद्रसिंह हिराला मारण्याचा प्लॅन आखतो तेव्हा रणवीर सिंहला हिराबद्दल जाणीव होते. शेवटी  रणवीर सिंह हिरा हा आपलाच मुलगा आहे हे स्वीकारतो. 

उल्लेखनीय
'मेरे अंगनेमे तुम्हारा क्या काम है' हे पुरषी आवाजातील गाणे अमिताभने गायले आहे तर स्त्री आवाजातील गाणे अलका याग्निक यांनी गायले आहे. या गाण्यासाठी अलका याग्निक यांना फिल्मफेयरचे 'बेस्ट फीमेल प्लेबॅक सिंगर' चे नामांकन मिळाले तर अमिताभला 'बेस्ट ऍक्टर' चे नामांकन मिळाले. 

           अमिताभने गायलेले 'मेरे अंगनेमे तुम्हारा क्या काम है' हे गीत फारच प्रसिद्ध झाले. या गीतात अमिताभने स्त्रीवेष धारण केला तसेच वेगवेगळ्या प्रकारच्या पत्नींचा जसे कि लंबी, मोठी, काली, गोरी, छोटी चा उल्लेख करून विनोदी ढंगात नाच केला. विनोदी पद्धतीने पत्नींचा उल्लेख केल्यामुळे व स्त्रीवेष धारण करून विनोदी पद्धतीने नाचल्यामुळे प्रेक्षकांना हे गाणे चांगलेच आवडले. प्रेक्षकही ह्या गाण्यावर बेहद्द खुश होऊन नाचत होते. 

अमिताभचे प्रसिद्ध संवाद --

१) आपुन कुत्ते कि वो दुम है जो बारह बरस नली मे डालके रखो..नली टेढी हो जायेगी..आपून सीधा नही होगा. 

२) अपने किये कि सजा तो हर इन्सान को भुगतनी पडती है..लेकिन अपना जुर्म कुबुल करनेसे उसकी सजा झेलना आसान हो जाती है. 

३) आपून जिसके दरवाजे पे पॉव रखता है ना..उसके आख्खा डिपार्टमेंटका दरवाजा बंद हो जाता है. 

४) कभी कभी इन्सान अपने पाप का एक छोटासा पौधा छोडकर भाग जाता है.. लेकिन किस्मत उस पौधे को एक पेढ बनाकर उसके सामने खडा कर देती है. 
५) हम तो उन लोगों मे से है जो इस दुनिया मे सिर्फ शरीर लेकर पैदा हुए है.. हमारी ना तो तकदीर लिखी जाती है.. ना ही आसमान में हमारे मुक्कदर के सितारे होते है.  
बाह्य दुवे